РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА ПЕЋИНЦИ

OПШТИНСКА УПРАВА

ОДЕЉЕЊЕ ЗА ДРУШТВЕНЕ ДЕЛАТНОСТИ

П Е Ћ И Н Ц И

Број:451-29/2018-III

Дана: 15.08.2018. године

На основу чланова 5., 6., 7., 8. и члана 9. Одлуке о остваривању права на субвенционисани превоз ученика средњих школа („Службени лист општина Срема“ број 22/2018), Одељење за друштвене делатности Општинске управе општине Пећинци дана 15.08. 2018. године расписује:

**Ј А В Н И П О З И В**

**ЗА**

**РЕГРЕСИРАЊЕ ТРОШКОВА ПРЕВОЗА УЧЕНИКА СРЕДЊИХ ШКОЛА ЗА ШКОЛСКУ 2018/2019. ГОДИНУ**

Право на регресирање трошкова превоза путем овог Јавног позива могу остварити редовни ученици ако испуне следеће услове:

1. да имају пребивалиште на територији општине Пећинци;
2. да похађају средње школе на територији општине Пећинци као и ученици који похађају редовну наставу ван територије општине Пећинци;
3. свакодневно путују из сеоских насељених места до школе за време трајања школске године.

Субвенција се остварује за време трајања школске 2018/2019 године.

**Право на регресирање трошкова превоза се остварује на следћи начин:**

1. **100 %** регресираног превоза остварују ученици који су:

- остварили одличан успех на крају претходне школске године и имају мање од 10 неоправданих изостанака;

- остварили врло добар и добар успех на крају претходне школске године, имају мање од 10 неоправданих изостанака, породица остварује приход у висини до износа новчане социјалне помоћи у складу са законом за месец који претходи месецу у коме се подноси Захтев и не поседује више од 1 ха пољопривредног земљишта;

- живе у породици која је корисник права на новчану социјалну помоћ и током школовања у средњој школи нису понављали разред;

- живе у хранитељским и старатељским породицама и деца самохраних родитеља.

**2. 80 %** регресираног превоза остварују ученици који су остварили врло добар и добар успех на крају претходне школске године, да имају мање од 10 неоправданих изостанака, породица остварује приход у висини до износа новчане социјалне помоћи у складу са Законом за месец који претходи месецу у коме се подноси Захтев и не поседује више од 2 ха пољопривредног земљишта;

1. **65%** регресираног превоза остварују ученици који су остварили врло добар и добар успех на крају претходне школске године, да имају мање од 10 неоправданих изостанака, породица остварује приход у висини до минималне зараде у Републици према последњем објављеном податку за месец који претходи месецу у коме се подноси захтев и не поседује више од 1 ха пољопривредног земљишта.
2. **50%** регресираног превоза остварују ученици који су остварили врло добар и добар успех на крају претходне школске године, да имају мање од 10 неоправданих изостанака, породица остварује приход у висини до минималне зараде у Републици према последњем објављеном податку за месец који претходи месецу у коме се подноси захтев и не поседује више од 3 ха пољопривредног земљишта.

Кандидат (у зависности од тога којој категорији припада) уз Захтев за субвенционисани превоз ученика подноси и следећа документа:

1. Фотокопију личне карте ( родитеља/старатеља ) и уверењ о пребивалишту за дете;
2. Уверење из средње школе о редовном похађању наставе ;
3. Уверење – потврду о завршеном претходном разреду ( са бројем неоправданих изостанака и успеху ) ;
4. Потврда Центра за социјални рад „Пећинци“ Пећинци за кориснике новчане социјалне помоћи ;
5. Пресуду од суда о поверавању детета и вршењу родитељског права ;
6. Уверење Центра за Социјални рад „Пећинци“ Пећинци о доказу да је ученик у хранитељској или старатељској породици .
7. Потврда о висини примања за све запослене чланове заједничког домаћинства за претходни месец који претходи месецу подношења захтева а за незапослене доказ о незапослености (Уверење од Националне службе за запошљавање или фотокопија радне или здравствене књижице) ;
8. Изјава код надлежног органа о заједничком домаћинству и нагласити статус сваког члана заједничког домаћинства (нпр. запослен, незапослен и сл.) ;
9. Уверење о имовном стању из Катастра и Републичке Пореске управе (уколико постоји потреба) за сваког члана заједничког домаћинства .

***Подносилац захтева за субвенционисан превоз се изјашњава о превознику чије ће услуге користити, у самом Захтеву за пријаву на Јавни позив.***

**РОК ЗА ПОДНОШЕЊЕ ПРИЈАВА је од 15. 08. – 31. 08. 2018. године.**

Захтеви се преузимају на веб-сајту Општине Пећинци www.pecinci.org или на Писарници и на шалтеру „Дечија заштита“ услужног центра Општинске Управе општине Пећинци.

 Захтев са пропратном документацијом подноси се на шалтеру „Дечија заштита, контакт особа Љиљана Јеремић – виши сарадник, бр. тел. 022/400-705, или путем поште на адрсеу : Општина Пећинци, Општинска управа, Одељење за друштвене делатности, Улица Слободана Бајића број 5, 22410 Пећинци, са назнаком „Пријава на Јавни позив за регресирање трошкова превоза ученика средњих школа за школску 2018/2019. годину.“

*По завршеном Јавном позиву* *Одељење за друштвене делатности Општинске управе општине Пећинци доноси коначну ранг листу редовних ученика који су остварили право на субвенционисани превоз у форми Решења, а одбијајућа одлука се доноси у сваком појединачном случају у форми Решења и доставља подносиоцу захтева. Кандидат који није задовољан одлуком може у року од осам дана од дана објављивања, пријема исте поднети приговор Општинском већу Општине Пећинци чија је одлука коначна*.

**НЕПОТПУНИ И НЕБЛАГОВРЕМЕНИ ЗАХТЕВИ НЕЋЕ СЕ УЗИМАТИ У РАЗМАТРАЊЕ.**

|  |
| --- |
| Начелник општинске управе  |
| Драгана Крстић |